Variku

Variku on küla Lääne maakonnas Lääne-Nigula vallas ja endises Risti kihelkonnas.

Enne Eesti omavalitsuste haldusreformi 2017. aastal kuulus küla Nõva valda.

Küla kohta kasutati 1615. aastal nime Warriko, 1689. aastal aga nimekuju Warricko. 18. sajandi kaartidel on kasutusel kuju Warriko. 

1598. aastal on mainitud Padise kloostri talupoega Waricko olle. Tõenäoliselt tuleneb küla nimi sagedasest talunimest Variku, mis lähtub sõnast varik või vaarik ja tähendab metsatukka, kasemetsa, noort metsa.Eesti kohanimede leksikon

Külas asuvad Kürema kivikülv, Kiirema männikivi ja Männiku talu rändrahnud. Variku lääneosa jääb Leidissoo looduskaitsealale, põhjaosa asub aga Läänemaa Suursoo maastikukaitsealal. Külas kasvav Seljamäe kuusk on seotud mitmete legendidega.eestigiid.ee

1924. aastal ehitati külasse puidust koolihoone, mis on tänini alles. 1977. aastal liideti Varikuga Kürema küla.

Kürema kohta on 1402. aastal kasutatud nime Kyrinoyde või Kiryneide, 1615. aastal nimekuju Korbenöm ja 1789. aastal nimekuju Kerbenem. Balti kohaleksikon esitab varasema nimekujuna ka variandi Kirimetz. 1615. aastal on samas Kirimetz ja Korbenöm eraldi küladena kõrvuti mainitud, sama kordub 1689. Esimest korda mainitu järgi oli Kürema liitnimi, mille algusosa oli Kõrbe- ja järelosa -nõmme. Hiljem on nimi segunenud mingi sama algusosaga naabruses olnud nimega, mis võiks Peeter Pälli oletuse kohaselt olla Vanakülaga liidetud Kiritse.Eesti kohanimede leksikon

1598. aastal on mainitud Padise kloostri talupoega Waricko olle. Tõenäoliselt tuleneb küla nimi sagedasest talunimest Variku, mis lähtub sõnast varik või vaarik ja tähendab metsatukka, kasemetsa, noort metsa.

Külas on Inka, Liiva, Variku ja Põlde bussipeatus.https://xgis.maaamet.ee/xgis2/page/app/maanteeamet

Vaata ka
Harju-Risti kihelkond
Nõva kolhoos

Viited

Kategooria:Lääne-Nigula valla külad